Garborgheimen var Arne Garborgs barndomshjem fra 1851 til 1867. Foto: Gunleiv Hadland   **Garborgheimen** er et jærhus i Time kommune. Den er kjent som et kunstnerhjem ettersom forfatteren Arne Garborg (1851–1924) ble født, vokste opp og bodde her inntil han flyttet hjemmefra som 16-åring. Stedet har vært museum siden 1951.

Huset ligger på gården Garborg i Time på Jæren, ca. 8 km fra Bryne og 5 km vest for Undheim. Huset ble bygget av Arne Garborgs foreldre Ane Oline og Eivind Aadneson Garborg i 1848, og var i familiens eie og bruk frem til 1869, da Eivind tok sitt eget liv. 3. februar 1939 ble Garborgheimen og Hå gamle prestegard fredet av Riksantikvaren. Etter initiativ fra garborgvennene Inge Krokann, Knut Liestøl og Rolf Thesen, overtok Time kommune Garborgheimen 8. april 1940. Kjøpesummen på 3000 kroner kom fra Bondeungdomslaget (1000) og Kirke- og undervisningsdepartementet (2000). Fram til 1947 bodde det folk i huset. Ved hundreårsjubileet for forfatteren i 1951 ble det museum.

Huset er skildret i Garborgs selvbiografiske skrifter, særlig i romanen *Fred*, men også i *Bondestudantar* og *Den bortkomne Faderen*. Også i *Haugtussa* og i *Knudaheibrev* omtales huset og interiøret. 

Huset er et godt bevart jærhus og har vært fredet som kulturminne fra 1939. Innredningen og møbler fra 1850-tallet gir et godt bilde av den kulturelle og sosiale bakgrunnen til dikteren. Noen få gjenstander er stedsautentiske, blant annet den blå kisten, en hylle og en lysestake, mens det meste er tidsautentisk. 

Garborgheimen er tilgjengelig for publikum søndager fra påske til utgangen av september, hver dag i sommersesongen og ellers etter avtale.

I forbindelse med den planlagte etableringen av Nasjonalt Garborgsenter ble det i 2007–09 diskutert om senteret burde ligge i Bryne sentrum eller i tilknytning til eldre bygg med tilknytning til dikterens liv; Garborgheimen eller Knudaheio. Senteret ble til slutt lagt i sentrum av Bryne.

I april 2016 åpna Norges største digitale formidlingsløype, Garborgløypa, i Garborgheimen, Knudaheio og Time kyrkje.[]

Kilder
------

* Hilde Diesen. *Dikterhus*. Tell forlag, 1994 (*bokhylla.no – fulltekst)*
* Sigbjørn Reime.  *Tittel: "Heimen er både vond og god-" : ei forteljing om liv og lagnader i Garborgheimen*. Utgitt av Time kommune, 2009. 125 sider. ISBN 9788290947021

Eksterne lenker
---------------

* (en) Garborgheimen – kategori av bilder, video eller lyd på Commons Rediger på Wikidata
* Garborgheimen; Jærmuseet
* Garborgheimen-kvitmalt eller tjørebredd?[*død lenke*] Jærbladet
* «Garborgheimen». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Jærmuseet |
| --- |
| Vitenfabrikken **·** Vitengarden **·** Nasjonalt Garborgsenter **·** Tungenes fyr **·** Limagarden **·** Grødaland **·** Flyhistorisk Museum, Sola **·** Rogaland Krigshistoriske Museum **·** Vistnestunet **·** Haugabakka **·** Science Circus **·** Knudaheio **·** Garborgheimen **·** Varden Sjøredningsmuseum |

| * v
* d
* r
Arne Garborg og Hulda Garborg |
| --- |
| Hjem | Garborgheimen **·** Knudaheio **·** Kolbotn **·** Labråten **·** sønnen Olaus |
| Hans verk | Bondestudentar **·** Den burtkomne Faderen **·** Fred **·** Gud signe Noregs land **·** Haugtussa **·** Kolbotnbrev **·** Læraren **·** Trætte Mænd |
| Hennes verk | Et frit Forhold **·** Rationellt Fjøsstell **·** Norske Folkevisor **·** Norsk Klædebunad **·** Kvinden skabt af Manden |


|  |  |
| --- | --- |
| Oppslagsverk/autoritetsdata | Lokalhistoriewiki **·** KulturNav **·** Riksantikvaren kulturminne
 |